হোজাই জিলাৰ ডবকাৰ অন্তৰ্গত পশ্চিম জাৰুনিত সংঘটিত এক শোকাৱহ দুৰ্ঘটনাত আজি দুটি কন্যা শিশুৰ পুখুৰীত পৰি সলিল সমাধি ঘটে।
নিহত শিশু দুটিক ডবকাৰ দক্ষিণ চাংমাজিৰ বাসীন্দা ছাইদুৰ ৰহমানৰ যমজ কন্যা ছাদিয়া চুলতানা (৬) আৰু নাগ্ৰিছ চুলতানা (৬) বুলি চিনাক্ত কৰা হৈছে।
প্ৰাপ্ত তথ্য মতে, তেওঁলোকৰ মাকৰ সৈতে ডবকাৰ জাৰুনিত থকা ককাকৰ ঘৰত ফুৰিবলৈ যোৱা শিশু দুটিয়ে আজি দিনৰ প্ৰায় ১২ বজাত খেলি থকা অৱস্থাত হঠাৎ ওচৰতে থকা পুখুৰীটোত পিছলি পৰে।
পিছত দুয়োগৰাকীকে উদ্ধাৰ কৰি ডবকা সামুহিক স্বাস্থ্য কেন্দ্ৰলৈ অনা হৈছিল যদিও চিকিৎসকে তেওঁলোকক ইতিমধ্যে মৃত বুলি ঘোষণা কৰে।
ঘটনাৰ খবৰ লাভ কৰিয়েই ডবকা আৰক্ষী ঘটনাস্থলীত উপস্থিত হয়। আৰক্ষীয়ে মৃতদেহ দুটাক নিজৰ জিম্মাত লৈ মৰণোত্তৰ পৰীক্ষাৰ বাবে নগাঁও অসামৰিক চিকিৎসালয়লৈ প্ৰেৰণ কৰে।
আজিৰ উক্ত দুৰ্ভাগ্যজনক ঘটনাটোৱে সমগ্ৰ অঞ্চলটোতে গভিৰ শোকৰ ছাঁ পেলাইছে।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
